**Ναός Αγίας Βαρβάρας**βρίσκεται στη Ρέθυμνο, στο νησί της Κρήτης, στην Ελλάδα, και είναι αφιερωμένος στον Σάντα Μπάρμπαρα. Σάντα Μπάρμπαρα είναι η προστάτιδα της πόλης του Ρέθυμνο.

Αρχιτεκτονική
-------------

Ο ναός της Αγίας Βαρβάρας είναι σταυροειδής με κάτοψη σε σχήμα ελεύθερου σταυρού και διαθέτει τρούλο. Οι τοιχογραφίες εκατέρωθεν της Ωραίας Πύλης και στον τρούλο είναι έργα του επισκόπου Ρεθύμνης και Αυλοποτάμου Ιερόθεου Πραουδάκη ή Μπραγουδάκη (1882-1896).
Η εικόνα της Αγίας Βαρβάρας στο προσκυνητάρι φέρει τη χρονολογία 1894. Σώζονται τα εξής εκκλησιαστικά βιβλία: Ένα Τριώδιο του 1836, Τέσσερα Μηναία του 1861 και ένας Απόστολος του 1863. Τον τρούλο του ναού αγιογράφησε ο εξηντάρης τότε, Επίσκοπος Ιερόθεος Μπραουδάκης, αφού πρώτα νήστεψε δύο εβδομάδες.

Η εικόνα της Αγίας Βαρβάρας, η οποία βρίσκεται στο πρώτο δεξιά προσκυνητάρι του ναού, είναι έργο του μεγάλου αγιογράφου Αντωνίου Βεβελάκη, του ίδιου που αγιογράφησε και το τέμπλο του μητροπολιτικού ναού των Εισοδίων της Θεοτόκου.

Ιστορία
-------

Η εκκλησία αναφέρεται στους ενετικούς χάρτες από το 1613. Η βενετσιάνικη οικογένεια Μπαρότσι επέκτεινε την εκκλησία το 1625.

Από το 1883, χριστιανική εκκλησία είχε αγοράσει από το Τούρκικο Εφκαφίο. Το Φεβρουάριο του 1885, ο Αλή Τσιτσεκάκις αποφάσισε να γκρεμίσει το εναπομείναν κτίριο και στη θέση του να χτίσει οικία.

Μόλις οι χριστιανοί της πόλης έμαθαν τις προθέσεις του, έσπευσαν και τον εμπόδισαν να προβεί στην κατεδάφιση. Παράλληλα ξεκίνησε ένας μαραθώνιος διαπραγματεύσεων και πιέσεων προς τον Τουρκορεθυμνιώτη. Μετά από πολλές αθετήσεις υποσχέσεων από πλευράς του Τσιτσεκάκι, το 1885 τελικά, ο ναός, με τα γύρω από αυτόν κτίσματα, περιήλθε στα χέρια των χριστιανών της πόλης του Ρεθύμνου. 

Στο να καμφθεί η επιμονή του Τσιτσεκάκι, βοήθησε και το εξής θαύμα το οποίο διασώζει η λαϊκή παράδοση: Μετά το ναυάγιο των διαπραγματεύσεων μεταξύ Ελλήνων και Μουσουλμάνων για την αγορά του ναού, έπεσε στην πόλη επιδημία ευλογιάς. Η τρομερή αρρώστια χτύπησε κατά περίεργο τρόπο μόνο τα σπίτια των Οθωμανών, οι οποίοι πέθαιναν κατά δεκάδες. Οι χριστιανοί, μόλις εκδηλώθηκε η νόσος, έσπευσαν και έκαναν λιτανεία, περιφέροντας στους ώμους τους την εικόνα της Αγίας Βαρβάρας.

Στις 4 Δεκεμβρίου 1885, ανήμερα της γιορτής της Αγίας Βαρβάρας, τελέστηκε μεγάλη αρχιερατική λειτουργία, παρόλο που οι εργασίες κατασκευής δεν είχαν ακόμη ολοκληρωθεί. Στην πρώτη αυτή θεία λειτουργία χοροστάτησε ο τότε επίσκοπος Ρεθύμνης και Αυλοποτάμου Ιερόθεος Μπραουδάκης. Το έργα αποπεράτωσης του ναού ολοκληρώθηκαν το 1886, οπότε έγιναν και τα εγκαίνιά του, στις 25 Μαΐου του ίδιου χρόνου.

Την περίοδο του Β΄ παγκοσμίου πολέμου, ο ναός, ως εκ θαύματος σώθηκε από τους γερμανικούς βομβαρδισμούς, με μικρές μόνο ζημιές, παρόλο που τα γειτονικά κτίσματα ισοπεδώθηκαν ή έπαθαν τεράστιες καταστροφές.

Η Αγία Βαρβάρα είναι η προστάτιδα του Ρεθύμνου και από το 2003, η 4η Δεκεμβρίου, ημέρα της γιορτής της αποτελεί επίσημη αργία για την πόλη του Ρεθύμνου.

Εικόνες
-------

* Ναός Αγίας ΒαρβάραςΝαός Αγίας Βαρβάρας
* Ναός Αγίας ΒαρβάραςΝαός Αγίας Βαρβάρας
* Ναός Αγίας ΒαρβάραςΝαός Αγίας Βαρβάρας
* Ναός Αγίας ΒαρβάραςΝαός Αγίας Βαρβάρας

Παραπομπές
----------

1. ↑  «Ιερός Ναός Αγίας Βαρβάρας (Ρέθυμνο) - Orthodox Crete». *orthodoxcrete.com*. Ανακτήθηκε στις 10 Ιανουαρίου 2024.
2. ↑  «Ναός Αγίας Βαρβάρας | Θρησκευτικά Μνημεία | Πόλη». *www.rethymno.gr*. Ανακτήθηκε στις 10 Ιανουαρίου 2024.
3. 1 2 3 4 5 6 7 8  «Πως η Αγία Βαρβάρα απάλλαξε το Ρέθυμνο από την επιδημία». *ekriti.gr*. 4 Δεκεμβρίου 2022. Ανακτήθηκε στις 10 Ιανουαρίου 2024.
4. ↑  Olympios, Michalis (2016-10). «Treacherous Taxonomy: Art in Venetian Crete around 1500 and the "Cretan Renaissance"» (στα αγγλικά). *The Art Bulletin* **98** (4): 417–437. doi:10.1080/00043079.2016.1178525. ISSN 0004-3079. .